ליברפול תפגוש מחר (רביעי, 21:45, ערוץ 5) את פורטו הפורטוגלית ותנסה לעשות צעד לעבר רבע גמר ליגת האלופות. מדובר במפגש בין אלופת 2004 לאלופת 2005. ליברפול נואשת לשוב לרבע גמר ליגת האלופות לראשונה מאז 2008/9, ולכל הפחות היא תרצה להעביר את ההכרעה לגומלין שייערך בעוד כשלושה שבועות באנפילד.
פורטו, שניצחה את שלושת משחקיה האחרונים בכל המסגרות ומוליכה את הטבלה בארצה מעולם לא ניצחה את המייטי רדז (שני הפסדים ושתי תוצאות תיקו), וגם מחר, כמובן, היא תגיע כאנדרדוגית. ליברפול חזרה למסלול הניצחונות מול סאות'המפטון ומציגה את מוחמד סלאח ורוברטו פירמינו בכושר מצוין, אם כי מחר היא תחסר את אמרה ג'אן המושעה. המארחת תחסר את פליפה המושעה ופביאנו הפצוע ותקווה שאיבן מרקאנו יחלים בזמן.
מגן ליברפול אנדרו רוברטסון התייחס למפגש הצפוי והכריז כי מוחמד סלאח ורוברטו פירמינו הם אלו שיכריעו האם המייטי רדס יעפילו לשלב הבא. לדבריו: "הם (סלאח ופירמינו) אלו שמקדמים אותנו. הם אלו שמגיעים למצבים והם אלו שמנצלים אותם למזלנו כעת. כך שהרבה תלוי בהם. הם עושים דברים גדולים באימונים וגם על המגרש, איתם אנחנו מרגישים שיש לנו סיכוי".